Transnet-pensioenarisse se hofsaak uiteindelik afgehandel | Maroela Media
Die VF Plus wens die Transnet-pensioenarisse en die regspan geluk met die finalisering van die nege jaar lange hofsaak teen Transnet.
Die Pretoriase hooggeregshof het Maandag die skikking finaal tot 'n hofbevel verklaar. Die hofbevel berei nou die implementering van die skikking voor wat die finansiële status van die pensioenarisse sal verbeter.
Anton Alberts, nasionale voorsitter van die VF Plus, het gesê sy party spreek ook sy besondere dank uit aan die regspan bestaande uit Wynanda Coetzee (prokureur) en advokate Jaap Cilliers, Wim Trengove Leon Kellerman.
"Hierdie was 'n lang en moeisame stryd. Dit is natuurlik jammer dat die hofsaak so lank uitgerek was deur Transnet onder die Zuma-bedeling," het Alberts gesê. "Dit het veroorsaak dat baie pensioenarisse ongelukkig afgesterf het en nie kan deel in vandag se oorwinning nie. Nogtans is die VF Plus dankbaar dat die wenstreep bereik is. In daardie opsig is die pensioenarisse wat nie meer met ons is nie, pioniers wat 'n pad oopgekap het vir dié wat vandag saam die oorwinning kan vier."
Die VF Plus het deur adv. Anton Alberts as LP 'n politieke rol gespeel deur die saak deurlopend in die parlement aan te spreek wat uiteindelik gelei het tot talle gesprekke met minister Pravin Gordhan wat uiteindelik beveel het dat 'n skikking ondersoek moet word. Op hierdie wyse is die tafel gedek wat uiteindelik gelei het tot die geleentheid vir die regspan om 'n skikking te onderhandel.
"Die VF Plus is dankbaar vir die finalisering van die saak en sal voortgaan om oorsig te doen om te sorg dat die skikking na behore uitgevoer word en dat oorsig oor die bestuur van die pensioenfondse verskerp word," het Alberts bygevoeg.
Al die tyd vermoed dat die taktiek.was om die saak te sloer tot almal uitgesterf het.
En wat gebeur met Transnet bestuur wat die hele spul g bedryf het? Kry vet bonusse oor die geld wat "gespaar"is. Niemand sal vervolg word nie. moet dalk n paar van hulle laat verklaar asmisdadige Direkteure
Baie dankbaar vir die uiteindelike finalisering van die onnodige uitgestrekte hofsaak. My Pa ookal 87 jaar oud, hopenlik sal hy hierdie oorwinning darem nog vir 'n geruime tydjie kan geniet. Baie hartseer vir die wat nooit die uiteinde kon ervaar het nie.
VF+, julle het groot werk gedoen.
En aan die Gordhan-aanhangers, lees mooi daardie gedeelte wat lui: ..talle gesprekke met minister Pravin Gordhan wat 'uiteindelik' beveel het dat 'n skikking ondersoek moet word.